Opetushallitus


OPPITUNTI NEUVOSTOLIITON LOPUSTA
________________________________________________________
Historian oppiaineen perusopetuksen päättöarvioinnin tukimateriaali

ALOITUS
Tukimateriaalin tarkoituksena on harjoitella tavoitteen T6 syy-seuraussuhteiden ymmärtäminen historiassa mukaisia taitoja käyttäen opetettavana sisältönä Neuvostoliiton romahtamiseen johtaneita syitä. Oppitunnin tavoitteena on oppia tunnistamaan erilaisia syitä Neuvostoliiton romahtamiselle ja analysoida vähemmän tärkeitä ja tärkeitä syitä sekä erottaa välittömiä ja pitkäkestoisia syitä. 
Tehtävä tarjoaa mahdollisuuden osoittaa eri arvosanakriteerien mukaista osaamista. Lisäksi se tarjoaa oppilaalle mahdollisuuden itsearviointiin.

OHJE OPETTAJALLE
OPPITUNNIN TAVOITE
Opetuksen tavoitteena oppitunnilla on auttaa oppilasta arvioimaan erilaisia syitä historiallisille tapahtumille ja ilmiöille (T6).

Oppitunnin tavoitteena on, että oppilas harjoittelee tavoitteen T6 mukaista taitoa arvioida erilaisia syitä historiallisille tapahtumille ja ilmiöille. Tällä oppitunnilla harjoiteltavan historian taidon aiheena on Neuvostoliiton romahtaminen (S4). Opettaja voi käyttää tehtävää joko formatiiviseen tai summatiiviseen arviointiin. Opettaja voi arvioida oppilaan osaamista tekemällä havaintoja oppitunnin aikana. Tehtävä antaa myös oppilaalle mahdollisuuden itsearviointiin. 
OPPITUNNIN KULKU
Oppitunnin aluksi opettaja esittelee tunnin tavoitteen ja aiheen, jonka kautta tavoitteena olevaa taitoa syy- ja seuraussuhteiden ymmärtämisestä on tarkoitus harjoitella ja arvioida. Tavoitteena on, että oppilas oppii tunnistamaan ja arvioimaan erilaisia syitä Neuvostoliiton romahtamiselle.Oppilas nimeää, tunnistaa, erottelee ja analysoi syitä sekä arvioi taitojaan.


Oppitunnin tavoitteen esittelemisen jälkeen opettaja esittelee tavoitteen T6 mukaiset kuvaukset eri arvosanoille. Näin oppilas saa tietää, minkälaista osaamista häneltä edellytetään. Arvosanakuvaukset on esitelty oheisessa taulukossa.
Oppitunti etenee siten, että harjoittelussa edetään alhaisempien arvosanojen osaamisesta kohti kiitettävää osaamista.
Ensimmäiseksi oppilaan tehtävänä on tunnistaa annetusta materiaalista (esim. oppikirjan tekstistä) Neuvostoliiton hajoamiseen johtaneita syistä. Näin harjoitellaan arvosanojen 5 ja 7 mukaista osaamista syy- ja seuraussuhteiden nimeämisestä ja tunnistamisesta. 
Seuraavassa vaiheessa voidaan antaa tehtävä joko jokaiselle oppilaalle erikseen tai tiimeille, jos opettajalla on mahdollista seurata tiimien työskentelyjä ja tehdä arviointia havaintojen pohjalta. Tiimityöskentelyn etu on, että oppilas voi ilmaista osaamisensa myös suullisesti tiimissä käytävän keskustelun myötä ja oppia toisten tiimiläisten osaamisesta. 
[bookmark: _heading=h.30j0zll]Tehtävää varten opettaja tekee lisäaineistoksi kortteja, joihin on kirjoitettu Neuvostoliiton romahtamiseen johtaneita syitä ja lisäksi ylimääräisiä syitä, jotka eivät liity Neuvostoliiton romahtamiseen. Oppilaan/tiimin tehtävä on poimia korteista ne, jotka ovat Neuvostoliiton hajoamiseen johtaneita syitä. Tehtävän avulla harjoitellaan/osoitetaan syiden nimeämistä ja tunnistamista. Liitteenä ovat esimerkkikortit, mutta opettajan kannattaa muokata kortit käyttämäänsä oppimateriaalin mukaisiksi, sillä erityisesti heikompien oppilaiden on vaikeampi hahmottaa asiaa, jos korteilla on erilaisia syitä kuin käytetyssä oppimateriaalissa.
Seuraavassa vaiheessa kortit jaotellaan analysoimalla (9) korteilla olevat syyt välittömiin ja pitkäkestoisiin syihin Neuvostoliiton romahtamiselle. Oppilaan pitää perustella valintansa.
Kolmannessa vaiheessa kortit erotellaan (9) tärkeiksi ja vähemmän tärkeiksi Neuvostoliiton romahtamiseen johtaneiksi syiksi. Oppilas perustelee valintansa. 
Oppitunnin lopuksi oppilas tekee itsearvioinnin osaamisestaan ja käyttää siinä oheista taulukkoa apunaan.

ARVIOINTI
T6 Syy- ja seuraussuhteiden ymmärtäminen historiassa: Neuvostoliiton romahtamisen syyt

	Arvosana
	Osaamisen kuvaus arvosanalle


	
5
	Osaan nimetä Neuvostoliiton romahtamiselle jonkin syyn.

	
7
	Kun luen kirjan kappaletta tai muuta tähän liittyvää aineistoa, tunnistan ja poimin tekstistä syitä Neuvostoliiton romahtamiselle.

	
8
	Ymmärrän, että Neuvostoliiton romahtamisella on erilaisia syitä ja osaan antaa esimerkkejä Neuvostoliiton romahtamisen syistä.

	
9

	
Osoitan, että jotkut Neuvostoliiton romahtamiseen liittyvät syyt ovat keskeisimpiä kuin toiset ja perustelen käsitykseni tärkeistä tai vähemmän tärkeistä syistä.

Analysoin Neuvostoliiton romahtamiseen liittyviä syitä siten, että erotan välittömiä ja pitkäkestoisia syitä romahdukselle.





Oppitunnin eteneminen

Esimerkkikortit

Asevarustelu kävi kalliiksi.
 
talousongelmat
 
elintasokuilu länteen
 
pula kulutustavaroista
 
ympäristöongelmat
 
vähemmistökansallisuuksien katkeruus
 
sananvapauden ja kansalaisoikeuksien puute
 
Gorbatšovin uudistukset
 
joukkojen vetäminen liittolaismaista
 
Neuvostoliiton ilmoitus olla puuttumatta kansandemokratioiden asioihin
 
kansandemokratioiden luopuminen kommunismista
 
Berliinin muurin murtuminen
 
Saksojen yhdistyminen
 
vapaampi tiedonvälitys
 
Gorbatšovin uudistusten osoittautuminen riittämättömiksi
 
Moskovalaiset vastustivat vanhoillisten kommunistien vallankaappausyritystä.
 
Armeija ei suostunut tukemaan vanhoillisten kommunistien vallankaappausyritystä.
 
Tšernobylin ydinvoimalaonnettomuus
 
Afganistanin sodan epäonnistuminen
 
Yhdysvallat hyökkäsi Baltian maihin ja vapautti ne.
 
Oppositiojohtajat käynnistivät Neuvostoliitossa vallankumouksen.
 
Kommunistisen puolueen johto päätti, että Neuvostoliittoa ei enää ole, vaan sen tilalle tulee Venäjä.
 
Armeija kaappasi vallan kommunisteilta ja lakkautti Neuvostoliiton.
 
Länsimaat julistivat Neuvostoliitolle sodan ihmisoikeusloukkausten takia.
 
 

Tunnin tavoite: Opin tunnistamaan ja arvioimaan erilaisia syitä Neuvostoliiton romahtamiselle.


Kriteerien esittely


Neuvostoliiton romahtamiseen johtaneiden syiden nimeäminen ja tunnistaminen


Neuvostoliiton romahtamiseen johtaneiden syiden erottelu ja analysointi


Oppilaan itsearviointi


Opettajan arvio (formatiivinen palaute tai summatiivinen arvosana)


